ঘোষ দন্তৌষ্ঠ্য নাসিক্যধ্বনি
ঘোষ দন্তৌষ্ঠ্য নাসিক্যধ্বনি বা ঘোষ দন্তৌষ্ঠ্য নাসিক্য ব্যঞ্জনধ্বনি এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়। আন্তর্জাতিক ধ্বনিমূলক বর্ণমালায় এই ধ্বনির প্রতীক হল [ɱ], অর্থাৎ m বর্ণটির ডানদিকের পা'টি নিচে নেমে ভিতর দিকে প্রসারিত হয়েছে। এছাড়াও মাঝেমধ্যে এই ধ্বনিটি আধ্ববতে m বর্ণটির সাথে দন্ত্য ধ্বনি চিহ্ন ব্যবহার করে নির্দেশ করা হয়: ⟨m̪⟩। বাংলা লিপিতে এই ধ্বনির জন্য কোনও বিশেষ বর্ণ নেই। এই ধ্বনিটির উচ্চারণ ঘোষ উভয়ৌষ্ঠ্য নাসিক্যধ্বনির (ম) কাছাকাছি, তবে পৃথিবীর বেশ কিছু ভাষায় এটি ব্যবহার হলেও এটি মূলত দন্তৌষ্ঠ্য ধ্বনি [f] and [v] এর পূর্ববর্তী স্থানে [m] ধ্বনির পূরকধ্বনি হিসাবে ব্যবহৃত হয়। কেবল কঙ্গো প্রজাতন্ত্রের কুকুয়া ভাষায় এটি স্বনিম হিসাবে ব্যবহার হয়, এবং প্রাক-নাসিক্যীভূত mpf এবং mbv ধ্বনিগুলির থেকে পার্থক্য করা হয়। এটি /a/ ধ্বনির পুর্বে [ɱʷ] হিসাবে এবং, /i/ এবং /e/ ধ্বনির পুর্বে [ɱ] হিসাবে উচ্চারিত হয়। এটি /o/ এবং /u/ ধ্বনিগুলির পুর্বে একদমই ব্যবহার হয় না। নাগাল্যান্ডের অঙ্গামি ভাষায় এই ধ্বনিটি /ə/ ধ্বনির পূর্বে /m/ ধ্বনির পূরকধ্বনি হিসাবে ব্যবহৃত হয়। প্রশান্ত মহাসাগরের নিউ ক্যালিডোনিয়া দ্বীপের ন্দ্রুবেয়া ভাষায় এই ধ্বনিটি অনুনাসিক স্বরধ্বনির পুর্বে /v/ ধ্বনির পূরকধ্বনি হিসাবে ব্যবহৃত হয়।